LidanRubinov/Halacha-QA huggingface dataset:
שאלה: איך מכינים אדם גוסס למותו? : איך מכינים אדם גוסס למותו? הוא מאוד בטוח באנשים האוהבים אותו, שנמצאים סביבו. אך נופל ברוחו, מאוד מפוחד כשחושב על רגע המוות ומה שנמצא אחרי המוות. אני רוצה לחזק אותו ולעודד אותו. איך אוכל בעזרת דברי חכמים, תורה, תפילה לעשות זאת?
תשובה: צריך לדעת להודות לד' על כל רגע של חיים. ולנצל כל רגע, כי אף אחד לא יודע מה עתיד להיות. כמובן טוב לדבר איתו דברי אגדה על מעשי חכמים ומדותיהם. ולזכור שכל מה שד' עושה הוא לטובה.
שאלה: להיפגש עם בחורה ששרתה בצבא: בתור בוגר ישיבת-הסדר שרמה-דתית-תורנית בבית חשובה לו מאוד והציעו לי בחורה, שרק אחרי שדיברנו בטלפון נודע לי ששירתה בצבא. מכיוון שדיברנו הרגשתי שיש להיפגש איתה ומהפגישה עלתה תמונה של בחורה עם מידות-מצויינות. איזה משקל יש לייחס לכך ששירתה בצבא ומבחינה-תורנית, האם עליי לוותר ע"כ שלא עשתה שרות לאומי? מה ההדרכה במקרים כאלה, אם אפשר?
תשובה: אם היא יראת שמים ובעלת מדות טובות ושמרה על עצמה בהיותה בצבא. ומעונינת להקים בית תורני כפי שאתה רוצה אתה יכול להמשיך להכיר אותה. אך עליך לבחון האם הליכתה לצבא לא מבטאה השקפת עולם ודרך חיים שונה ממה שאתה רוצה.
שאלה: השתתפות בחתונת הנכד ביארצייט: הנכד שלי קבע תאריך לחתונה מבלי ששם לב שזהו תאריך ליל היארצייט של אמא שלי. הייתי מאד עצובה כששמעתי אך כמובן שזה לא היה מכוון. מה עלי לעשות, איך עלי לנהוג בחתונה? מדובר בחתונה של נכד. חשוב לי לציין מדובר בנכד בן 30 שזכינו שיתחתן. אודה לרב על תשובתו.
תשובה: דין ליל היארצייט כדין אבל על הוריו בתוך השנה. אתה יכול להימצא בחופה אולם לא להשתתף בריקודים (חוץ מסיבוב קצר עם הנכד כדי לשמח אותו) ובאכילה עם כל המשתתפים בשמחה. אפשר לסדר לך מקום סמוך בו תאכל כדי שתוכל להיכנס לאותו ריקוד של מצוה.
שאלה: הוספת ממתיק נוזלי לתה או קפה בשבת: האם מותר בשבת להוסיף ממתיק נוזלי (מס טיפות) לתה או קפה לצורך המתקתו כתחליף לסוכר, האם מדובר בבישול גם אם זה רק מס טיפות? לפי מה שידוע לי שאר הרכיבים בממתיק מבושלים, למעט המים שבו.
תשובה: אם מוסיפים את הטיפות לכלי שני, לא צריך להחמיר.
שאלה: מיני בר בבתי מלון: בבתי מלון במיני בר, ישנם בקבוקי שתייה קלה וגם חטיפים. האם אפשר לקחת בקבוק חטיף, ולאחר מכן לקנות את אותו מוצר במכולת ולהכניסו במיני בר, ובכך לא לשלם את עלות המוצר?
תשובה: דין זה הוא מדיני התחייבות. כאשר אדם מתקשר עם בית המלון (ע"י חוזה או באופן הנהוג והמקובל באותו המקום) הרי הוא מתחייב לשלם על השירותים שהוא יהנה מהם בעת שהותו במלון. כשאדם משתמש במוצרים שנמצאים במיני בר שבחדרו הרי הוא מתחייב לשלם כפי שסוכם מראש ואין הוא יכול להביא מוצר תואם במקומו, ועוד שהרי הנאתו היא לא רק מהמוצר עצמו אלא גם מהשירות שבית המלון שם אותו ומקרר אותו בחדרו וללא כל טרחה הוא יכול להינות ממנו, ולאור דברים אלו וודאי שאין הוא יכול לרכוש מוצר תואם ולשים במקומו. כל זה כאשר האדם התכווין להנות מהדבר באופן שאורח רגיל משתמש בשירותי המלון ובוודאי שלא מתכווין לגנוב מוצר זה או אחר שאז וודאי הדבר חמור! הרב יהודה אודסר
שאלה: זוגיות בצל הערות והתעלמות: אני ובעלי נשואים 5 שנים ולאחרונה כל דבר אני עושה בעלי יש לו הערה אני אמרתי לו שאני משתתדלת לעשות מה שאוכל אבל מעבר לזה אני לא יכלה וזה לא מספיק לו הוא אומר ועכשו בזמן אחרון הוא פשוט מתעלם ממני לא מתייחס ואני הצעתי לו מלא פעמים יעוץ הוא לא מוכן אני רוצה להתרגש אבל אם אני חיה אם בן אדם שלא אכפת ולא מעניין אותו כלום אז מה נשאר לי לעשות? הוא בעצמו אמר לי תעשי מה שבא לך אבל גם הוא בינתיים לא עושה כלום ניסיתי לדבר איתו מלא פעמים והוא פשוט דוחה אותי מה אתה יכול להציע לי חוץ מלהתפלל אם יש מהשהוא לעשות או זה אבוד.
תשובה: את הבעייה שאת מתארת אי אפשר לפתור בתשובה קצרה באינטרנט, ואת צודקת שבמצבך כדאי להעזר ביועץ נישואים, ואם בעלך מסרב ללכת איתך את יכולה ללכת לבד. הוא יוכל להדריך אותך כיצד לפרוץ את החומות שבעלך מקים סביבו, וכיצד לבנות עם בעלך מערכת יחסים תקינה. אולי עם הזמן בעלך יראה שהיעוץ מועיל לשניכם ויסכים להצטרף. (וודאי שעדיף ללכת לבד ליועץ נישואים מאשר להתגרש. ובכלל עדיף שלא להעלות אפשרות זו, שהיא הרבה פעמים גרועה אפילו מחיים עם בעל שמתעלם) מכל מקום, בינתיים הפסיקי לדבר איתו על ההערות שהוא מעיר לך. במקום להסביר שאת לא יכולה, תאמרי: אשתדל יותר, וזהו. ואל תכנסי לויכוח. יחסו אליך לא נגרם בגללך אלא בגללו. משהו שגורם לו להסגר בתוך עצמו. נסי לדבר איתו על מה שמעניין אותו. נסי לראות את עולמו. להיות שותפה במה שמעיק עליו, גם אם בינתיים הוא לא מוכן להיות שותף למה שעובר עליך. הראי לו שלך איכפת ממנו ומשניכם יחד. הוא אולי מתעלם ממך, אבל הוא לא מתעלם מעצמו, ויש סיכוי שאט אט הוא יפתח ויתחיל לדבר איתך, תחילה על עצמו ואח"כ גם עליכם יחד. זה לא יקרה בבת אחת, אבל זה יקרה. אולם זה לא מספיק, ושוב אפנה אותך ליעוץ מקצועי. בהצלחה ו
שאלה: איסור "לא תלין" בימינו: אישתי עבדה במקום מסויים עד אמצע חודש ספטמבר (אני כותב את החודש הלועזי כי עפ"י זה מקבלים את המשכורת), אם אני לא טועה עד השביעי לחודש, ואז היא עברה עבודה. שם כמו ברוב המקומות מקבלים את המשכורת בעשירי לחודש שאחריו. השנה התחילו בעבודה שלה להשתמש בכרטיס מגנטי לספירת שעות העבודה ולא ברישום ידני. אישתי קבלה את הכרטיס שלה, עקב טעות (או רשלנות), יומיים אחרי תחילת השנה, אז היא רשמה את השעות ידני כמו בשנים עברו, והמנהלת אמרה לה שזה רשום לה ואין לה מה לדאוג והיא תקבל את כל המשכורת. (גם אנחנו עשינו במחשב ספירת שעות העבודה שלא יהיו בעיות). בבוא יום קבלת המשכורת היא קבלה רק חלק ממנו, הם שכחו להוסיף את השעות שהיא רשמה ידנית. מיד שעלינו על זה (יכול להיות שזה היה יומיים אחר כך), התקשרנו אליה והיא אמרה שהיא תבדוק את זה. אחר קצת זמן היא אמרה שצדקנו והם שכחו. (אני רוצה לשציין שמדובר בסכום של כ-250 שקלים, שהם קצת יותר מחצי מהמשכורת שהיא הייתה אמורה לקבל מהם באותו חודש). ביקשנו לקבל את הכסף כמה שיותר מהר שלא נצטרך לחכות לעשירי לחודש הבא, מכיוון שהיא כבר לא עובדת שם וכבר לא מקבלת מהם משכורת. מאז המנהלת לא עונה לטלפונים של אישתי ולא להודעות SMS. היא כאילו מתעלמת ממנה עד שהיום אמרתי לה להתקשר אליה ממספר חסוי ואז היא ענתה ודחתה אותה באי אילו תירוצים. אני לא כל כך מעוניין למחול להם, מכיוון שהם עשו עוול לאישתי בסוף שנה ולכן היא גם לא עובדת שם יותר. אני ח"ו לא רוצה שאנשים יעברו על איסורי תורה בגללי אבל אני מרגיש שזה ממש הלנת שכר. מה אני עושה? לומר להם במפורש שהם עוברים על אסור תורה או ללכת לדין תורה? אם אני לא סולח ומוחל להם, והם משלמים אחרי כמה ימים, הם עדיין עברו על איסור או שזה כמו גזל וברגע שמחזירים אין כבר איסור וזה התיקון? פועל שהלינו את שכרו, מגיע לו פיצוי? אולי הוא נכנס בגלל זה למינוס וכד. (ארצה גם לציין שאני אברך ואין לנו עוד הכנסות) מצטער על האורך של השאלה אבל היה לי נורא קשה למצוא תשובות מעשיות לשאלות בחושן משפט בימינו. לרב על זמנו היקר
תשובה: כמובן שלפי ההלכה אסור לעכב ת משכורת. במקרה שלכם אין מדובר באיסור בל תלין האסור מן התורה אלא באיסור אחר (עיין בשולחן ערוך חושן משפט סימן של"ט סעיפים ח' וט'). במידה וכוונת ההנהלה לא לשלם כלל את המשכורת ולא רק לעכב את הת זהו איסור עושק האסור מן התורה, עיין סימן שנ"ט. סעיף ט'. כמו כן, אין משלמים פיצויים לפועל שהלינו את שכרו אלא את הת שחייבים לו. אני מציע שתפנה לאתר "גזית" www.gazit.org.il שיסייעו לך לתבוע אותם לדין תורה. חזק ואמץ. הרב מיכאל יומטוביאן
שאלה: מועד ת נזק: אני גר במעונות סטודנטים וניקיתי את הפריזר שניתן לנו ע"י ההנהלה לפני פסח עם סכין ויצרתי שריטות בציפוי הפנימי. עלי להודיע לרכזת המעונות וסביר שתקנוס אותי. האם חובה עלי להודיע לה כעת או שאני יכול לחכות לסוף השכירות? יש חשש שהודעה כעת תשפיע על יחסה אלינו הדיירים לרעה.
תשובה: אפשר להמתין לסוף השכירות.
שאלה: דיני ממונות וצדקה: האם מותר לתרום מהכסף של המעשר לחולי סרטן?
תשובה: כספי המעשר ניתנים לא רק לצדקה אלא לכל דבר מצווה, וודאי שלתרום כסף לטיפול או למחקר לצורך ריפוי בני אדם ממחלת הסרטן הוא מצווה גדולה. מה גם שחולי סרטן, ביחס לצרכים העצומים שהם צריכים, הם נחשבים כעניים שאין ידם משגת לפרנס את כל צורכיהם (הרפואיים) בעצמם, ובלי עזרת החברה (הממשלה ותרומות) לא היו יכולים להתמודד עם מחלתם. ונמצא שיש בזה גם צדקה וגם מצווה גדולה. ישלח ה' רפואה לכל חולי עמו ישראל.
שאלה: גירושין ומנהגי הילדים: כאשר הורים מתגרשים והילדים גרים אצל אימם, האם הם צריכים לנהוג לפי מנהגי אימם או לפי מנהגי אביהם?
תשובה: לפי מנהג אביהם.
שאלה: קריאת שמע או תפילה בסוף 4 שעות: מי שאמר בבוקר קריאת שמע בזמנה (ללא ברכותיה), והגיע להתפלל 3 דקות לפני סוף זמן תפילה. האם רשאי לדלג על ברכות קריאת שמע (שהרי זמנן לכתחילה הוא ממילא רק עד 3 שעות) או שיאמר ברכות קריאת שמע ויסמוך גאולה לתפילה ויתפלל עמידה אחרי 4 שעות?
תשובה: עד חצות יש דעות שעוד אפשר לומר. אל תדלג גם אם תתפלל אחרי הזמן.
שאלה: נבואה על פי התנ"ך: אנחנו יודעים שלפי התורה כל נביא ונביא מקבל את נבואתו דרך חלום פרט למשה רבנו שקיבל את נבואתיו באופן ישיר. אז איך יכול להיות שבספר שמואל א פרק ט פס יז כתוב: "ושמואל ראה את שאול וה ענהו הינה האיש אשר אמרתי אליך יעצור בעמי". איך שמואל קיבל נבואה שבעודו ער ורואה את שאול מולו?
תשובה: לא כל הנביאים קיבלו את נבואתם בחלום. ויש כמה וכמה נביאים שקיבלו את הנבואה במצב של ערות. ומכל מקום הנבואה הייתה מטילה אימה על הנביא מצד אחד, וגם תשוקה גדולה לשמוע את דבר ה' מן הצד השני. ובתוך מערבולת הרגשות הללו היה צריך הנביא לנווט את עצמו, ולכן היו נביאים שמגודל המעמד היו נופלים על פניהם או שומעים את דבר ה' רק בחלום. אבל היו גם נביאים שה' דיבר עמם כשהם ערים. והדבר תלוי במדרגתו של הנביא. ולא כל הנביאים היו רואים את חזיון הנבואה באותה דרגה של בהירות, כפי שמפרט הרמב"ם. ויכולת הנביא לעמוד ולשמוע את דבר ה' תלויה הייתה בבהירות החזיון התלוי במדרגתו. וודאי שנביא גדול כמו שמואל, השוה אותו הכתוב למשה ואהרון "משה ואהרון בכוהניו, ושמואל בקוראי שמו" היה מסוגל לשמוע את דבר ה' גם בהיותו ער.
שאלה: חימום רוטב על פלטה ביום השבת: האם מותר לשים על הפלטה רוטב מעט סמיך בבוקר יום השבת לפני שהפלטה נדלקת? במקרה ולא האם יש דרך לחמם רוטב כך שיהיה ניתן לאוכלו ביום השבת?
תשובה: 1. לפי שיטת חכמי ספרד אין עם זה בעייה. לפי שיטת חכמי אשכנז אין לשים את הרוטב. 2. לא, אלא אם כן הוא מחמם את הרוטב במקום שאפילו אם יישאר עד צאת השבת לא יוכל להגיע לדרגת חום של 45 מעלות. כמובן, שאפשר להשאיר את הרטוב כל השבת.
שאלה: משמעות נטילת ידיים: מהי המשמעות בכך שיש צורך בכוח גברא בנטילת ידיים. זאת לאור העובדה שטבילת הידיים במקווה של 40 סאה או מעיין מועילה לנטילת ידיים, ובעוד שהמקווה או המעיין מבטאים מציאות של היפך כוח גברא, שכן אסור שמי המקווה יבואו על ידי כוח גברא.
תשובה: הדבר הבסיסי הוא שטהרה קשורה לדבר שלא נעשה על ידי אדם. גם לגבי נטילת ידים אם יטבול את ידיו במקום שכל גופו יכול להיטהר ודאי שיצא ידי תקנת חכמים. חכמים תיקנו ליטול ידיים ותיקנו לעשות זאת ממים שאובים. המים השאובים הם כבר לא מים טבעיים. בכדי לתת להם חשיבות קבעו מספר הלכות שהופכות את המים כראויים לנטילה. אחד מן ההלכות שיהיו המים באים בכוונה על ידי אדם ולא יהיו סתם מים שנשפכים. בדברים רבים דימו את דיני נטילת ידיים לדיני קידוש ידיים ורגלים של הכהנים שנעשה על ידי מעשה הכוהנים.
שאלה: פרמטרים לבחירת אשה: הייתי רוצה לקבל המלצה בעניין מהם הפרמטרים החשובים והמומלצים בבחירת אשה - בת זוג לחיים.
תשובה: הדבר החשוב ביותר הוא לב טוב ועין טובה. המבט החיובי על המציאות ועל החיים, והיכולת לראות את הטוב והחיוב בזה שחי לידה. אומנם לא מספיק שהאשה תהיה כזו, גם הבעל צריך להיות בעל לב טוב, ולהתאמץ לראות את החיוב והטוב שבאישתו. חשובה מאוד למערכת הזוגית היא ההערכה ההדדית, ובלעדיה מתקשה דבק הנישואים להחזיק מעמד בצורה איתנה. קשה מאוד לחיות לצד מי שלא מעריכים. ולכן חשובה מידת ראיית הטוב של בן  בת הזוג שבזכותה מגיעים להערכה של האחר ושל פעולותיו. חשובה גם יכולת ההענקה והנתינה, כמובן של שני הצדדים. מלבד שני אלו ישנם עוד כמה שדברים, אך אם ישנה הכרת הטוב שבאחר, הם כבר פחות חשובים. בהצלחה.
שאלה: נטילת ידיים באמבטיה: 1. האם צריך ליטול ידיים בכל פעם שנכנסים לשירותים חדר אמבטיה עם שירותים בשביל לשים או להוציא דברים? (לא בשביל להתפנות) 2. האם אחר נטילת ידיים בחדר אמבטיה (עם שירותים) מותר לנגב בחדר האמבטיה?
תשובה: אין צורך ליטול ידים על כניסה לאמבטיה. מה גם שאמבטיה בימינו היא נקיה וריחנית ובשאין מקום קרוב אחר ניתן ליטול ידים באמבטיה.
שאלה: מדריך ערבי בסיור: אנו יוצאות לסיור לימודי ביולוגי מטעם האולפנא באתר של רשות הטבע והגנים. אנו מחוייבות לקחת מדריך מטעמם ומשלמים להם ישירות. האם ניתן להעזר במדריך ערבי ישראלי כאשר אין שום בעיה צניעותית מכיוון שהקבוצות גדולות ואיתנו המורה וכן חובש ומלווה נשואים? חשוב לציין שניתן לקחת מדריכים אחרים אך הם פחות מקצועיים והיקף ההדרכה דל יותר.
תשובה: אין בעיה, למרות שזה לא הידור.
שאלה: הגדרת רפואה בשבת: אנחנו לומדים הלכות רפואה בשבת. והתלבטנו בשאלה, מהי רפואה, האם רק מה שכואב או מה שאינו תקין בגוף? האם סידור הביוץ הוא גם בכלל רפואה בשבת? אודה לרב אם ירחיב מעט. ויפנה אותי למקורות בנושא.
תשובה: כל מה שנוהג בבריאים מותר ומה שנוהג בחולים אסור. סידור ביוץ אינו תרופה למחלה מה גם שהוא צורך מצוה.
שאלה: חיוב של שני מתפללים בבית הכנסת : היה מקרה בבית כנסת, שני מתפללים היה להם חיוב וכל אחד רצה להיות שליח ציבור. לכן החליטו לעשות שני מניינים (המניין השני התפלל בחדר סמוך שמשמש לחדר לימוד,סעודות). האם מותר לעשות שני מניינים במצב ששני מתפללים יש להם חיוב?
תשובה: מותר, אני לא יודע אם זה הידור. בתפילת שחרית של יום חול עדיף שמי שהתפלל שמונה עשרה יגיד גם את הקדיש שאחרי "ובא לציון", במקרה כזה שיעשו שני מניינים.
שאלה: פסוקים לשמות אנשים: האם, בסוף תפילת שמונה עשרה, עדיף לבחור פסוק המתחיל באות הראשונה של האדם ומסתיים באות האחרונה שלו או שאולי טוב יותר לבחור פסוק ששם האדם נמצא בו ממש? לדוגמא: "נועם"- "דרכיה דרכי נועם וכל נתיבותיה " או "נחמו נחמו עמי יאמר אלהיכם". וכן האם יש עדיפות לפסוק מתהילים או העיקר מהמקורות?
תשובה: מהסברא נראה שעדיף פסוק שהשם נזכר בו ממש.
שאלה: עליה לקבר לפני סיום השבעה: האם מותר לעלות לקבר לפני סיום השבעה?
תשובה: יש בעיה, משום שהאבל לא יוצא מהבית בתוך השבעה. לכתחילה לא נכון לעשות זאת.
שאלה: פטרוזיליה במרק: האם פטרוזיליה שלא נוקתה ונוספה למרק פוסלת את אכילת כל המרק?
תשובה: צריך לבדוק את העלים שנשארו ולא בושלו אם יש בהם חרקים, או את המרק עצמו אם צפים בו חרקים.
שאלה: זכות יוצרים לאחר שבעים שנה: משהו הקליד ספר ושם אותו באינטרנט. כבר עבר שבעים שנה ממות המחבר. אני רוצה להשתמש בחומר של הספר. להעביר אותו למקום אחר באינטרנט. הבעלים מסכימים רק שאני יעשה לינק לאתר שלהם ולא להוריד למחשב שלי, לערוך את החומר ולהכניס באתר שלי. א. האם זה נכון שאין זכות יוצרים לחומר שהמחבר שלו מת לפני שבעים שנה? ב. אם נניח שאין זכות יוצרים אחרי שבעים שנה, האם אפשר לאסור להשתמש בחומר בטענה השקעתי הרבה זמן להקליד את הכל (במקרה שם הדבר נעשה ע"י מתנדבים) ואתה בא ובמקום להקליד מהספר המקורי ולעבוד, אתה משתמש בעבודה שלי?
תשובה: א. בענין זכות יוצרים בספר שכבר נדפס,כבר האריכו בכך בספרים שונים, ובשו"ת שואל ומשיב (מהדו"ק ח"א סימן מד) כתב שיש זכות ליוצר יצירה, וזה לשונו: "ודאי שספר חדש שמדפיס מחבר וזכה שדבריו מתקבלים על פני תבל פשיטא שיש לו זכות בזה לעולם והרי בלאו הכי אם מדפיסים או מחדשים איזה מלאכה אינו רשאי אחר לעשות בלא רשותו והרי נודע שר' אברהם יעקב מהרובשוב שעשה החשבון במאשין כל ימיו קבל שכרו מהקיר"ה בווארשא ולא יהא תורה שלימה שלנו כשיחה בטילה שלהם וזה דבר שהשכל מכחישו ומעשים בכל יום שהמדפיס חבור יש לו ולבאי כוחו זכות" עכ"ל. ובשו"ת בית יצחק (יו"ד סימן עה) חולק על כך וסובר שאין זכות יוצרים בדברי תורה, וכתב עוד ש"גם בכלי מלאכות אם אין לו רשיון מהמלכות ששייך לו הזכות לעולם, לא אדע איסור שאחר לא יעשה כמתכונתו". ומ"מ סובר הבית יצחק שמדינא דמלכותא יש ליטול רשות מהמחבר. וכבר כתב החתם סופר (בחו"מ סימן מד) שאפילו לר"ן (בנדרים כח), שסובר שאין דינא דמלכותא במלכי ישראל, מ"מ במנהגים ונימוסים מודה הר"ן. וזה לשונו: "ומ"מ נ"ל דלא פליג אלא במסים ומכס שמטיל על כרחם ס"ל לא שייך לומר בני מדינה ניחא להו אלא משום שהוא אדון הארץ וא"כ יש לחלק בין מלכי ישראל למלכי אומות העולם, אבל במנהגי ונימוסים כמו הגמרא במסכת בבא בתרא (נ"ד ע"ב) מודה ר"ן, דהטעם משום דניחא להו ואין לחלק בין מלכי ישראל לאומות העולם" עכ"ל. אכן, לאחר מות המחבר, אף שאין ירושה בדבר שאין בו ממש (כפי שכתב הרמ"א בחו"מ סימן רע"ו), וכאן זו רק זכות יוצרים ולא משהו ממשי,  ואף שהש"ך סובר שמה שתחת יד היורשים יש בו ירושה, כגון: בתרומות ומעשרות שביד היורשים ויש בהם רק טובת הנאה, מ"מ כאן לא מדובר על הכתבים, והספר כבר נדפס ואינו תחת ידם  מכל מקום, מדינא דמלכותא וכן מצד המנהג יש זכות גם ליורשים וכן בחוק מדינת ישראל יש זכות יוצרים עד שבעים שנה ממות מחבר הספר אך לאחר מכן פוקעת זכות זו. ב. נראה שגם בנידון של מי שהקליד ספר לאינטרנט יש בכך יצירה מסויימת, שהרי עד עכשיו היה רק מודפס כספר ועכשיו הוא הפך לאותות חשמליים ויש לו נגישות מיוחדת שלא הייתה קודם לכן.  ואין זה דומה למדפיס ספר שכבר נדפס שאינו מחדש דבר שהרי גם לפני כן זה היה ספר  ולכן הוא יכול למנוע ממך מלהשתמש ביצירתו. והנה גם אם נאמר שאין בכך יצירה מחודשת, אך מ"מ הרי שיש לשלם על כך מדין זה נהנה וזה חסר כמבואר בשו"ע (חו"מ סימן שס"ג), שאפילו משום חיסרון קטן יכול לגלגל עליו את כל ההנאה וכאן הרי הוא חסר בכך שלא יכנסו לאתר שלו ויתעניינו בדברים שהוא מציע. וחיסרון זה הוא ברור אף שהוא עתידי  עיין שו"ת נודע ביהודה חו"מ סמן כד  וא"כ על הנאה זו יש לשלם. ולכן לסיכום נראה שיכול למנוע ממך העתקת הספר מהאתר שלו. הרב תומר ישראלי.
שאלה: מרק שבושלה בו כרובית לא בדוקה: הורי נוהגים לשמור על כשרות אך הם אינם מקפידים על ירקות חסלט (מלבד חסה). הם שוטפים את הירקות העליים, כגון: כרובית, כרוב, כוסברה ופטרוזליה במים בלבד ואין אני בטוחה שהם בודקים היטב כנדרש. האוכל אם כן מתבשל ביחד עם ירקות בעייתים. א. האם מותר לאכול רק את המרק ללא הירקות הבעייתיים? ב. האם מותר לאכול מאכלים עם העלים כשאין אפשרות להפריד, כגון: כאשר בתוך הדגים קצוץ דק פטרוזליה ברוטב? ג. לאבא שלי תהיה בעיה לקבל את ההחמרות שלנו אם נבקש ממנו להקפיד על כך.
תשובה: איסור חרקים אינו חומרה אלא חמישה איסורים בתורה. הבעיה בכרובית שע"י הבישול החרקים יוצאים וצפים על המרק. במקרה כזה אין לשתות את המרק ועם כל הרצון לכבד את הורייך אין עצה ואין תבונה ואין לאכול חרקים לשם כך. אדרבה תראי להם את הבעיה - בנימוס מירבי - והם כבר יסיקו את המסקנות.
שאלה: השתתפות אבל באזכרה לרב כהנא (הי"ד): ביום שני, י"ב מר חשון, תתקיים ארוחת הערב השנתית לזכרו של הרב מאיר כהנא (הי"ד) והשנה הוחלט לציין גם 40 שנות הליגה להגנה יהודית (ארגון בו אני ובעלי נפגשנו והיינו פעילים מאוד). בתוכנית ינאמו אלמנותו של הרב כהנא, בעלי (שהיה אחראי על פעולות הבטחון עד עלייתנו לארץ), וראש ישיבת הרעיון היהודי. בנוסף יוקרנו קטעי וידאו של הרצאות הרב כהנא ושל הפגנות שונות של הליגה בארה"ב במהלך השנים. כמו כן יוגש ארוחת ערב למשתתפים. אין מוזיקה. בהיותי בשנת אבל על מות אבי, האם מותר לי להשתתף באירוע כולו (כולל ארוחת הערב) או רק בקטע הנאומים או האם בכלל אסור לי להשתתף?
תשובה: מותר להשתתף בחלק העיוני. אין להשתתף הסעודה. ניחומים גדולים.
שאלה: אור בחדר המדרגות: האם מותר להנות מחילול שבת של יהודי שאינו שומר תורה ומצוות, כאשר מדליק אור בחדר במדרגות בשבת (ובלעדי האור הזה יש חושך מוחלט בקומות האמצעיות) או שמא צריך להמתין שהאור יכבה ואז לעלות?
תשובה: אסור להנות מהתוצאה של חילול שבת. אדם שיורד במדרגות או עולה ויכול לעלות גם אם אין אור, זה לא נחשב שהוא נהנה. אבל אם בלי האור הוא לא יכול היה לעבור שם, הוא צריך להמתין עד שיכבה האור ורק אז יעלה.
שאלה: תשמיש קדושה ותשמיש מצווה: מה ההבדל בין תשמיש קדושה לתשמיש מצווה, וכיצד יש לנהוג בכל אחד מהם?
תשובה: תשמיש קדושה זה נקרא שחל איסור על החפצא, לדוגמה: מזוזה, תפילין, ספר תורה לאחר שהם בלו, היות והם שימשו דבר עצמותי של קדושה, קידשו את זה והם טעונים גניזה. תשמיש מצווה, דוגמה קלאסית זה עצי סוכה או לפי שיטות בראשונים בית כנסת הוא תשמיש מצווה, לא שיש עצמות קדושה בחפצא רק זה משרת איזשהו מצוה. המצוה היא שאנחנו באותו בית מתפללים או שאנחנו באותו ארבע מינים אנחנו מנענעים ומברכים. זה כמו שהרב קוק כותב באחת התשובות, שגופו של אדם מישראל גם לאחר שהנשמה נסתלקה ממנו יש לנהוג כבוד גופו של אדם מישראל הוא שימש כנרתיק לנשמה קדושה אז יש לו גדר של תשמישי קדושה לכן גם לאחר שפסקה הנשמה לחיות בתוכו יש עניין לנהוג בו כבוד אבל אומות העולם שגופם אינו משמש נרתיק לנשמה קדושה אז לגבם הגוף לא נחשב כתשמיש קדושה. תשמישי מצווה לאחר שפסקו מלשמש   לא צריך לגנוז אותם מה שאין כן תשמישי קדושה טעונים גניזה משום הכבוד שאנחנו חייבים לנהוג בהם.
שאלה: שאלת כשרות טמס: אני סובל מצרבות קשות וישנם טבליות בשם טמס שייצורם מאנגליה והמרכיב הפעיל הינו קלציום. ישנם גם טבליות בטעמים למציצה ואין עליהים כשרות כלל. האם מותר למצוץ טבליות אלו?
תשובה: אם הטבליות ללא טעם   לא צריך להחמיר, אם יש בטבליות טעם   צריך להקפיד שיהיה כשר.
שאלה: חלוקת תנ"ך לכמה חלקים: האם יש בעיה לחלק ספר תנ"ך לחלקים קטנים יותר, כגון לחלק תנ"ך קורן ל-3 או 4 חלקים של תורה, נביאים ראשונים וכו', בכדי שיהיה יותר קל לקחת את הספר בלכתך בדרך או שיש איסור להפריד דפי תנ"ך שכבר מחובר יחד?
תשובה: אין בזה איסור, לכתחילה רצוי לעשות את החלוקה בסוף ספר (ישעיהו, ירמיהו וכו') ולא באמצעו, כדי שיהיה ספר שלם.
שאלה: מציאות שדים בימינו: ילד אחד שאל את הרב שלי בכיתה האם יש כיום שדים? הרב ענה לו שלא רק שאין היום אלא שאין דבר כזה שדים. אמרנו לרב שהרי קראנו בגמרא על שדים ומזיקים,וגם תורת הקבלה עוסקת בכך רבות! הרב אמר שהתנאים פשוט לא הבינו מה הם רואים וזה לא היו באמת שדים. וגם שלא יכול להיות שיש שדים כי כתוב בפש בראשית על העולם: "והנה טוב מאוד"-זאת אומרת שהוא מושלם ולא יכולים להיות בו כוחות רעים כמו שדים וכו (הרב אמר שזו גם דעת הרמב"ם). אז מהי התשובה הנכונה?
תשובה: אומנם בדברי חכמינו מוזכרים שדים וכן יצורים אחרים, אך אין הם אותם "שדים" שאנו מכירים מסיפורי הבדים המצויים כיום או מה שאנו מדמים שהם יצורים רוחניים בעלי כוחות מזיקים, אלא כוחות רוחניים שפועלים במציאות, שחכמי ישראל ידעו כיצד לנווטם אל החיוב והטוב. ובאמת היצורים שמקובל היום, בהשפעת הדמיון לקרוא להם "שדים", הם יצורים הקיימים באמת רק בדימיון. ובאותם מקומות בגמרא או במדרשים שנזכרו שדים וכד' אין לפרשם כפשוטם, אלא הם ביטויים וסמלים לעניניים עמוקים. אני בטוח שהרב שלך לא אמר שהתנאים לא הבינו מה שהם ראו, אלא התכוון לומר שאנו לא מבינים בדיוק למה התכוונו התנאים כשהם השתמשו בתיאור שלהם במילה "שדים". ואכן אין כוחות בבריאה שכולם רע ושלילה, וכל כוח שנברא, יש בו צורך והוא נברא למטרה חיובית, וכך גם אותם כוחות המכונים שדים. סוף דבר, אומנם ניתן לומר שיש שדים, אך צריך לדעת שאין אלו שדים במובן הגס והפשוט של המילה, אלא רמז לענינים עמוקים, וצריך חוכמה מרובה כדי להבין מהם אותם שדים ולמה הם משמשים, ואין לפרש את האגדות הללו כפשוטם.
שאלה: חטא אדם וחוה בעץ הדעת: רציתי לשאול 2 שאלות לגבי החטא: א. ה אמר להם שלא יאכלו מן העץ אחרת מותו ולבסוף הם קיבלו דעת להבחין בין טוב לרע - מדוע לא קרה מה שה אמר? ב. חוה האכילה את אדם והוא נענש בגלל שאכל. א"כ מדוע לא נענשו ג"כ כל החיות והבהמות? שכן מובא ברש"י (פרק ג, פסוק ו, ד"ה "גם"): לרבות כל בהמה וחיה. שגם הם אכלו!
תשובה: 1. הקב"ה אמר שאם יאכלו מן העץ יהיה מיתה בעולם. לפני החטא אדם היה יכול לחיות לנצח. החטא גרם שיש מיתה בעולם. זה נבע מכך שהם נחשפו לרע שיש בעולם. החשיפה לרע גרמה לכך שהרע יש לו אחיזה באדם והוא גורם שיהיה מיתה. 2. העונש על האדם הוא עונש על מיעוט ברכה וחיבור לשמים. כשאדם מתקלל מימלא כל העולם מתקלל, גם הבהמות.
שאלה: לבוש בתפילה לנשים: בימי חול אני מתפללת בחדרי בביתי. השאלה שלי אם לפני כל תפילה אני צריכה להתחיל להתארגן כאילו אני יוצאת לאירוע (כלומר ללבוש נעליים ובגדים יפים, להסתרק ולהתאפר) או שמספיק שאהיה לבושה צנועה? (לתפילת שחרית אני תמיד מגיעה מאורגנת מכיוון שאני מתפללת לפני צאתי מהבית, אך מנחה וערבית נאמרות לאחר שאני חוזרת הביתה ומחליפה לבגדי בית-נוחים יותר ואז אני צריכה להתארגן שוב)
תשובה: צריך להתלבש בצורה מכובדת כך שאפשר לדבר עם אורח, אבל אין צורך בבגדים מכובדים כמו לחתונה למשל. הכלל הוא שיש להתפלל בלבוש איתו היית מקביל פני אדם נכבד, אדם בריא אינו יכול להתפלל עם פיגמה.
שאלה: יציאת חובה בקריאת התורה: אני קורא בתורה בבית הכנסת, ולעיתים עולים לתורה מתפללים שאינם שומרים תורה ומצוות ויתכן שבאו ברכבם לבית הכנסת. האם אני כבעל קורא צריך לקרוא איתם בלחש את ברכות התורה ולכוון להוציא את שאר ציבור המתפללים? האם יש הבדל בין שבת ליום חול (שני וחמישי,ר"ח וכו )?
תשובה: השומעים יוצאים ידי חובה גם אם לא שמעו את הברכות. לא ראוי להעלות לתורה מחללי שבתות ובפרט אם באו לביהנ"ס בשבת ברכבם. אם יש הכרח, בגלל שמחה משפחתית וכדו', עדיף לתת להם כיבודים אחרים ולכל היותר להעלותם רק מנוספים אחרי שבעה קרואים. אך עצם הזמנתם של מחללי שבתות לשמחות לא ראויה.
שאלה: מניין שווה עשרה גברים: שאלתי היא שאלת תם. מדוע נקבע כי מניין יהיה 10 גברים (מעל גיל 13 ויום אחד) מדוע לא 7 או 12 או 3, מה המיוחד בקביעה של עשרה?
תשובה: הגמרא בתחילת מסכת סנהדרין לומדת מהפסוק הנאמר על המרגלים: "עד מתי לעדה הרעה הזאת" והרי מתוך שנים עשר המרגלים שנים היו כשרים (יהושע וכלב) נמצא שעדה (ציבור) זה עשרה. על הפסוק "ואני תפילתי לך ה' עת רצון, למדו ח שעת רצון זה בשעה שציבור מתפללים.
שאלה: ברית בשנת אבל: אני נמצא בשנת אבל על אבי. נולד לי בן ואני עושה ברית באולם ויש כמות מוזמנים. האם אני יכול לשים שירים שקטים ומוסיקה רגועה ברקע (לא משהו קיצבי או ריקודים) שיהיה נעים לאורחים? האם אני אמור להשתתף בסעודה? ואם יש עוד המלצות אקבל
תשובה: אינך יכול לשים שירים או מוזיקה אבל אתה כן צריך להשתתף בסעודה. הרב חיים כץ
שאלה: צניעות בין אם לבנים בוגרים: מהם ההדרכה והכללים הנכונים בהתנהגות בין אם לבניה המתבגרים? האם יש לצמצם גילויי חיבה שונים (חיבוק, נישוק וכד ), באילו גילאים? האם יש חיוב בכיסוי ראש בפניהם או ראוי לנהוג כן? האם יש הקלות בלבוש? כיצד מסבירים זאת לאשה? האם עידוד או בקשת האם מהבנים לגילויי חיבה קרובים (כגון חיבוק ונישוק לעתים קרובות במצבים שונים או ישיבה צמודה) היא דבר ראוי? מהם הגבולות והאם בעלה צריך להיות מוטרד מכך?
תשובה: יש להבדיל בין גילוי חיבה על ידי קירבה של נישוק או חיבוק, שבזה אין בעיה ואף ראוי וטוב שיתרגלו לבטא את אהבתם והקשר בינהם בדרך של כבוד ופתיחות. אולם בנוגע ללבוש האם בצניעות, כאן כל לבוש שאנו מעריכים שיכול לעורר אצל הבנים הבוגרים הרהור ודאי שאסור. לגבי גילוי השערות, מעיקר הדין מותר אולם ראוי ללבוש כיסוי ראש גם כשנמצאים בתוך הבית ויש בכך מידת חסידות. כשאנשים זרים נמצאים זהו מנהג שהתקבל בעם ישראל. כשאין אנשים זרים זו מידת חסידות.